Basilica Sanctae Praxedis
Basilica Sanctae Praxedis est ecclesia Medio Aevo prisco aedificata Romae et titulus cardinalitius Ecclesiae Catholicae Romanae. Iuxta Sanctae Mariae Maiorem basilicam in Esquilino colle sita est. Prima ecclesia huius siti verisimiliter a papa Siricio (ab anno 384 usque ad 399) aedificata est. Forsan antea antiquissima ecclesia a quadam Praxede dedicata ibi fuit. Ab anno 817 usque ad 824 papa Paschalis I novam ecclesiam aedificavit. Aedificium et ornamenta sunt similia eorum Antiquitatis Posterioris (vide Renascentiam Carolingianam). Ecclesia imprimis nota est ob opera musiva.